nang kinabukasan ay sumulat ng isang lathala na ang tinutukoy ay ang mga karunungang lihim, ang espiritismo, at ibp. ; dalidaling pumanaog ang isang utos ng gobernador eclesiastico na pinipigil ang mga palabas; ngunit wala na si mr. leeds na dinala sa hongkong ang kaniyang lihim. gayon man, si ben zayb ay hindi nalilisya. ang tatlong paa ng dulang ay may ukit na siyang dinadaanan ng mga salaming natatago sa ilalim ng tuntungan at hindi napupuna dahil sa mga guhit na pariparisukat ng alpombra. paglalagay ng kaha sa ibabaw ng mesa ay pinipisil ang isang resorte at dahandahang tumataas ang mga salamin; pagkatapos ay aalisin ang kayo na pag iingatang buhatin at huwag bataking padausdos at sa gayon ay naaayos ang dulang nang kagaya ng karaniwang dulang ng mga ulong nagsasalita. ang dulang ay may butas na lusot sa ilalim ng kaha. matapos ang pagtatanghal ay tatakpang muli ng nagpapalabas ang dulang, pipisilin ang isa pang resorte at bababa naman ang mga salamin.